**Protokol o kontroli ulaska i izlaska u školskim ustanovama**

**Matična škola Privlaka**

**Kontrola pristupa prostorima školske ustanove**

* Zaključavanje i nadzor ulaza u prostore školske ustanove
* Ulazna vrata školske ustanove, kao i svi ostali ulazi ili izlazi, trebaju biti zaključani tijekom cijelog radnog vremena na način da su osigurani evakuacijski izlazi,
* U svrhu ulaska učenika u školu prije početka i izlaska nakon završetka nastavnoga dana, vrata mogu biti otključana u načelu 30 minuta prije početka nastave i 15 minuta nakon završetka nastave
* nakon završetka nastave učenici se ne smiju zadržavati u krugu škole (učenici putnici zadržavaju se u školskom dvorištu škole gdje ih do dolaska autobusa nadzire dežurni učitelj). U slučaju lošeg vremena učenici čekaju u prostoru škole (blagovaonice)
* dežurstva učitelja
* dežurstva pomoćno tehničkog osoblja škole domar i spremačica (do zapošljavanja odgovarajuće osobe), prema čl.5 sta.4,podstavak 2, te čl. 6 sta.4 Pravilnika o djelokrugu rada tajnika( a prema potrebi obavlja i poslove dežurstva, te druge poslove koji proizlaze iz godišnjega plana i programa rada škole).
* U slučaju uočavanja neuobičajenog ponašanja osoba u prostorima školske ustanove, dežurni radnici dužni su o tome odmah obavijestiti ravnatelja ili osobu koja ga mijenja
* U slučaju uočavanja protupravnog ponašanja ili ponašanja kojim se ugrožava sigurnost osoba u školskoj ustanovi, žurno će se o tome obavijestiti i policija
* Škola ima uspostavljen videonadzor unutarnjeg i vanjskog prostora

**Ulasci i izlasci tijekom odmora učenika**

* Tijekom malog odmora učenici prema rasporedu mijenjaju učionice (kabinetska nastava)
* Nije dozvoljeno grupiranje učenika u prostoru WC-a
* Učitelji puštaju učenike na WC jedan po jedan
* Tijekom velikog odmora učenicima je dopušten izlazak u školsko dvorište

**Ulazak roditelja i drugih vanjskih posjetitelja u školsku ustanovu**

* **Glavni ulaz je jedinstveni ulaz za sve roditelje i posjetitelje**
* Roditelji mogu ulaziti u školsku ustanovu samo u dogovorenom terminu uz prethodnu najavu ili na poziv od strane školske ustanove
* Roditelji koji dolaze na informativne razgovore s razrednicima obvezni su poštovati raspored koji objavljuje školska ustanova
* Preporuča se održavanje roditeljskog sastanka u poslijepodnevnim satima, razrednik prisutne roditelje dočekuje na ulazu školske ustanove i vodi do učionice(koristiti prve učionice do ulaza u školu), a nakon završetka roditeljskog sastanka razrednik prati roditelje do izlaza
* Radnik školske ustanove obvezan je provjeriti identitet osobe koja ulazi u školsku ustanovu uvidom u osobnu iskaznicu ili drugi odgovarajući dokument s fotografijom osobe. Osobi koja to odbije neće se dopustiti ulazak u školsku ustanovu.
* Svi posjetitelji koji nisu radnici ili učenici školske ustanove moraju biti evidentirani i u pratnji radnika školske ustanove upućeni na dogovoreno mjesto i ispraćeni iz školske ustanove

**Pregled osoba i predmeta učenika i drugih posjetitelja školskih ustanova**

Radnik školske ustanove koji je zadužen za poslove nadzora ulaza u prostore školske ustanove, radi zaštite sigurnosti, može izvršiti sigurnosne preglede:

• učenika i njihovih predmeta (odjeća, torba i dr.)

• drugih osoba koje ulaze u školsku ustanovu i njihovih predmeta (torbe i dr.).

Sigurnosni pregled učenika i njihovih predmeta( torbe, jakne i dr.) mogu provoditi i odgojno-obrazovni radnici tijekom održavanja nastave (ako učitelj sazna da učenik posjeduje predmet kojim se može nanijeti ozljeda), a o njihovu pronalasku obavijestit će se ravnatelj, stručne službe, roditelji i policija kada su za to ispunjeni uvjeti za policijsko postupanje.

**Osobama koje ne dopuštaju obavljanje pregleda neće se dopustiti ulazak u školsku ustanovu**

**Produženi boravak**

* **Djeca u produženom boravku borave od 11,30 do 16,30 sati ,(samo u iznimnim slučajevima)**

**roditelj treba učiteljici najaviti vrijeme preuzimanja djeteta, po dolasku pozvoniti na sporedni ulaz u školu.**

ravnateljica

Verica Škibola, prof.